
เศรษฐกิจจังหวัดพังงา ณ เดือนพฤศจิกายน 2565 ขยายตัวร้อยละ 76.73 เมื่อเทียบกับเดือนเดียวกันในปีก่อน ฟื้นตัวจากเศรษฐกิจด้านอุปทานเป็นสำคัญ โดยภาคบริการขยายตัวด้วยจำนวน         ผู้เยี่ยมเยือนที่เพิ่มขึ้นต่อเนื่อง เกิดเม็ดเงินหมุนเวียนเข้าสู่ระบบ การบริโภคภาคประชาชนขยายตัวตามกำลังซื้อที่เพิ่มขึ้นของภาคประชาชน ขณะที่อัตราเงินเฟ้อของจังหวัดและต้นทุนการผลิตยังอยู่ในระดับสูง ส่งผลต่อการลงทุนและการผลิตภาคอุตสาหกรรมชะลอตัว การจ้างงานฟื้นตัวต่อเนื่องแต่ในภาพรวมยังคงเปราะบาง

เศรษฐกิจด้านอุปทาน (การผลิต) ขยายตัวจากเดือนเดียวกันในปีก่อน แต่ชะลอตัวลง              จากเดือนก่อนหน้า สะท้อนได้จากการขยายตัวภาคบริการและภาคเกษตรกรรม 
· [bookmark: _Hlk122536672][bookmark: _Hlk118293020]ภาคบริการขยายตัวในอัตราชะลอตัวลง ได้รับแรงกระตุ้นจากจำนวนผู้เยี่ยมเยือน          ทั้งชาวไทยและชาวต่างชาติเดินทางเข้ามาท่องเที่ยวในจังหวัดพังงาเพิ่มขึ้นอย่างต่อเนื่อง การเข้าสู่ช่วงฤดูกาลท่องเที่ยวของจังหวัดพังงา (High Season) เปิดให้บริการท่องเที่ยวในเขตอุทยานแห่งชาติทางทะเลอย่างเป็นทางการตั้งแต่วันที่ 15 ตุลาคม 2565 อาทิ หมู่เกาะสุรินทร์ หมู่เกาะสิมิลัน ประกอบกับจังหวัดพังงามีการจัดกิจกรรมส่งเสริมการท่องเที่ยวเพื่อกระตุ้นเศรษฐกิจอย่างต่อเนื่องตลอดทั้งปี ทั้งนี้เพื่อดึงดูดให้เกิดการเดินทางเข้ามาท่องเที่ยวในจังหวัด เพิ่มค่าใช้จ่ายของนักท่องเที่ยวระหว่างท่องเที่ยวในจังหวัด และสร้างรายได้                           ด้านการท่องเที่ยวได้ดีกว่าในช่วงปกติ ส่งผลให้กิจการประเภทที่พักแรม ร้านอาหาร และธุรกิจที่เกี่ยวเนื่องคึกคัก              มีรายได้เพิ่มขึ้น 
· ผลผลิตภาคเกษตรกรรมทรงตัวแต่ยังอยู่ในทิศทางที่ดี ปริมาณผลผลิตหลัก                  จากยางพาราเก็บเกี่ยวได้เพิ่มขึ้นตามฤดูกาล ด้วยสภาพอากาศเอื้ออำนวย ปริมาณฝนลดลง เกษตรกรมีการบำรุงรักษาต้นยางต่อเนื่อง รวมถึงสุกรและโคมีผลผลิตออกสู่ตลาดเพิ่มขึ้นตามความต้องการของผู้บริโภค ขณะที่รายได้เกษตรกรในเดือนนี้กลับมาหดตัวจากด้านราคาผลผลิตเป็นสำคัญ ทั้งราคาผลปาล์มน้ำมันดิบ                 และยางพาราปรับตัวลดลงตามราคาตลาดโลก 
· [bookmark: _Hlk109133031][bookmark: _Hlk118293617][bookmark: _Hlk113112026]ผลผลิตภาคอุตสาหกรรมในเดือนนี้ปรับลดลงเล็กน้อยตามปริมาณการใช้ไฟฟ้า                ในโรงงานอุตสาหกรรมเหมืองแร่และโรงงานแปรรูปแผ่นไม้อัดยางพาราปรับลดกำลังการผลิต รวมถึงจำนวนโรงงานอุตสาหกรรมในจังหวัดลดน้อยลงจากฐานสูงในปีก่อน 


/เศรษฐกิจ...
เศรษฐกิจด้านอุปสงค์ (การใช้จ่าย) ขยายตัวจากเดือนเดียวกันในปีก่อน และขยายตัว               ในอัตราเร่งหลังจากที่หดตัวในเดือนก่อนหน้า สะท้อนได้จากการขยายตัวด้านการบริโภคภาคเอกชน               เป็นสำคัญ ส่วนการลงทุนภาคเอกชน และการใช้จ่ายภาครัฐยังคงหดตัว 
· [bookmark: _Hlk114840366]การบริโภคภาคเอกชนขยายตัวในอัตราเร่งหลังจากหดตัวในเดือนก่อน ได้รับปัจจัยสนับสนุนจากมาตรการกระตุ้นเศรษฐกิจจากการใช้จ่ายภาคครัวเรือน ผ่านการเพิ่มอุปสงค์การบริโภคภายในประเทศ ลดภาระค่าครองชีพ และลดภาระค่าใช้จ่ายของประชาชน ส่งผลต่อยอดภาษีมูลค่าเพิ่มที่จัดเก็บได้เพิ่มขึ้น จำนวนยานพาหนะมีการจดทะเบียนใหม่เพิ่มสูงขึ้นเช่นกัน อาทิ รถยนต์นั่งส่วนบุคคล รถจักรยานยนต์ 
· การลงทุนภาคเอกชนปรับลดลง เนื่องจากในเดือนนี้ไม่มีการขออนุญาตก่อสร้าง              ในเขตพื้นที่เทศบาล ปริมาณการอนุมัติสินเชื่อเพื่อการลงทุนของธนาคารพาณิชย์ในจังหวัดปรับลดลง
· การใช้จ่ายภาครัฐปรับลดลง จากรายจ่ายประจำและรายจ่ายลงทุนจากงบประมาณ ทั้งนี้ผลการเบิกจ่ายในภาพรวม ณ สิ้นเดือนพฤศจิกายน 2565 จังหวัดพังงามีผลการเบิกจ่ายสะสมในภาพรวมร้อยละ 20.95 จัดอยู่ในลำดับที่ 33 ของประเทศ และลำดับที่ 7 ของภาคใต้ ผลการใช้จ่ายสะสมร้อยละ 33.48 จัดอยู่ในลำดับที่ 29 ของประเทศ และลำดับที่ 5 ของภาคใต้

[bookmark: _Hlk122537663][bookmark: _Hlk113114748]ปริมาณเงินฝากและปริมาณสินเชื่อในระบบสถาบันการเงินในจังหวัดปรับลดลง เนื่องจาก               มีการนำเงินออกจากระบบไปใช้จ่าย และลงทุนหมุนเวียนเสริมสภาพคล่องมากขึ้น เกิดการชะลอการขอสินเชื่อเพื่อรอดูสถานการณ์ภาวะดอกเบี้ยเงินกู้ที่มีแนวโน้มสูงขึ้น การปล่อยสินเชื่อให้แก่ภาคครัวเรือนและภาคธุรกิจชะงักชั่วคราว ทั้งนี้ผลจากการปรับขึ้นอัตราดอกเบี้ยนโยบายจากร้อยละ 0.75 เป็นร้อยละ 1.00 ต่อปี ตั้งแต่วันที่ 28 กันยายน 2565 ที่ผ่านมา

อัตราเงินเฟ้อของจังหวัดพังงาในเดือนพฤศจิกายน 2565 อยู่ที่ระดับร้อยละ 6.1                 อยู่ในระดับสูงกว่าอัตราเงินเฟ้อระดับประเทศ (ร้อยละ 5.55) และสูงกว่าเกณฑ์ (ไม่เกินร้อยละ 3.0) ทั้งนี้            เงินเฟ้อของพังงาปรับตัวเพิ่มขึ้นในทุกหมวดหมู่ อย่างไรก็ตามสำนักงานพาณิชย์จังหวัดพังงาจัดโครงการ “คาราวานพาณิชย์...ลดราคา! ช่วยประชาชน Lot 20 - 21” จำหน่ายสินค้าอุปโภคบริโภคในราคาประหยัด           ลดสูงสุด 60%  เพื่อบรรเทาความเดือดร้อนของประชาชนและแก้ไขปัญหาราคาสินค้าอุปโภคบริโภคที่มี                 การปรับตัวสูงขึ้นตามสถานการณ์ 
 การจ้างงานโดยรวมฟื้นตัวตามภาวะเศรษฐกิจ สะท้อนได้จากจำนวนผู้ประกันตนในระบบประกันสังคม (ม.33) ที่ทยอยเพิ่มขึ้น ขณะที่ผู้ประกันตนเอง (ม.39) มีจำนวนลดลง เกิดการจ้างงานเข้าสู่ระบบ สถานประกอบการหลายภาคส่วนโดยเฉพาะธุรกิจที่เกี่ยวเนื่องกับภาคบริการหลายแห่งในพื้นที่ยังคง                       มีความต้องการแรงงานเพื่อรองรับผู้เยี่ยมเยือนที่เพิ่มขึ้น แต่สถานการณ์แรงงานในภาพรวมยังคงเปราะบาง โดยเฉพาะการว่างงานในกลุ่มเด็กจบใหม่และแรงงานคืนถิ่นในช่วงก่อนหน้า 
/Info…

